ai4bharat/Pralekha huggingface dataset:
স্বাস্থ্যওপরিবারকল্যাণমন্ত্রক
ভারতে কোভিড-১৯ টিকাকরণের সংখ্যা ১৬১ কোটি ১৬ লক্ষ ছাড়িয়েছে
দেশে গত ২৪ ঘন্টায় ৬৭ লক্ষের বেশি টিকার ডোজ দেওয়া হয়েছে
জাতীয় স্তরে সুস্থতার হার বর্তমানে ৯৩.৩১ শতাংশ
দেশে গত ২৪ ঘণ্টায় নতুন করে আক্রান্তের সংখ্যা ৩ লক্ষ ৩৭ হাজার ৭০৪
এখনও পর্যন্ত ওমিক্রনে মোট আক্রান্তের সংখ্যা ১০ হাজার ৫০, গতকালের তুলনায় ৩.৬৯ শতাংশ বেড়েছে
দেশে সুস্পষ্টভাবে করোনায় আক্রান্তের সংখ্যা বর্তমানে ২১ লক্ষ ১৩ হাজার ৩৬৫
সাপ্তাহিক-ভিত্তিতে আক্রান্তের হার বর্তমানে ১৬.৬৫ শতাংশ
নতুন দিল্লি, ২২ জানুয়ারি, ২০২২
দেশে গত ২৪ ঘন্টায় ৬৭ লক্ষ ৪৯ হাজার ৭৪৬টি টিকার ডোজ দেওয়া হয়েছে। এরফলে, আজ সকাল ৭টা পর্যন্ত পাওয়া প্রাথমিক তথ্যানুযায়ী মোট টিকাকরণের সংখ্যা ১৬১ কোটি ১৬ লক্ষ ৬০ হাজার ৭৮।
আজ সকাল ৭-টা পর্যন্ত পাওয়া তথ্যের ভিত্তিতে মোট টিকাকরণের পরিসংখ্যান নিম্নরূপ:
|
|
স্বাস্থ্যকর্মী
|
|
প্রথম ডোজ
|
|
১,০৩,৯১,৫৮৯
|
|
দ্বিতীয় ডোজ
|
|
৯৮,১০,৪৯৪
|
|
প্রিকশন ডোজ
|
|
২৫,৭৯,৫৭১
|
|
অগ্রভাগে থাকা করোনা-যোদ্ধা
|
|
প্রথম ডোজ
|
|
১,৮৩,৯০,৪৫৫
|
|
দ্বিতীয় ডোজ
|
|
১,৭১,১৯,৩৩১
|
|
প্রথম ডোজ
|
|
২৪,৬৯,৯৯৫
|
|
১৫-১৮ বছর বয়সী
|
|
প্রথম ডোজ
|
|
৪,০৬,৩৩,০২৩
|
|
১৮-৪৪ বছর বয়সী
|
|
প্রথম ডোজ
|
|
৫৩,২৬,২০,৭২৯
|
|
দ্বিতীয় ডোজ
|
|
৩৮,৪০,৪৩,৮৯২
|
|
৪৫-৫৯ বছর বয়সী
|
|
প্রথম ডোজ
|
|
১৯,৮৮,০৪,৩৬৪
|
|
দ্বিতীয় ডোজ
|
|
১৬,৫২,৮০,৫৩৭
|
|
৬০ বছরের বেশি বয়সী
|
|
প্রথম ডোজ
|
|
১২,৩৮,৯৪,৪১৬
|
|
দ্বিতীয় ডোজ
|
|
১০,৩২,১৭,৩৪৪
|
|
প্রিকশন ডোজ
|
|
২৪,০৪,৩৮৮
|
|
প্রিকশন ডোজ
|
|
৭৪,৫৩,৯০৪
|
|
মোট
|
|
১,৬১,১৬,৬০,০৭৮
দেশে গত ২৪ ঘন্টায় করোনা মুক্ত হয়েছেন ২ লক্ষ ৪২ হাজার ৬৭৬ জন। এর ফলে, মহামারীর শুরুর সময় থেকে মোট সুস্থতার সংখ্যা ৩ কোটি ৬৩ লক্ষ ১ হাজার ৪৮২।
জাতীয় স্তরে সুস্থতার হার বর্তমানে ৯৩.৩১ শতাংশ।
দেশে গত ২৪ ঘণ্টায় নতুন করে আক্রান্তের সংখ্যা ৩ লক্ষ ৩৭ হাজার ৩০৪।
দেশে সুস্পষ্টভাবে করোনায় আক্রান্তের সংখ্যা বর্তমানে ২১ লক্ষ ১৩ হাজার ৩৬৫। এরফলে দেশে মোট আক্রান্তের মধ্যে সুস্পষ্ট ভাবে করোনায় আক্রান্তের হার ৫.৪৩ শতাংশ।
দেশে নমুনা পরীক্ষার হার লাগাতার বৃদ্ধি পেয়েছে। এর ফলে, গত ২৪ ঘণ্টায় ১৯ লক্ষ ৬০ হাজার ৯৫৪টি নমুনা পরীক্ষা হয়েছে। সামগ্রিকভাবে দেশে মোট নমুনা পরীক্ষার সংখ্যা এখনও পর্যন্ত ৭১ কোটি ৩৪ লক্ষ ৯৯ হাজার ৮৯২।
দেশে একদিকে যখন নমুনা পরীক্ষার হার লাগাতার বেড়েছে, অন্যদিকে তখন সাপ্তাহিক-ভিত্তিতে আক্রান্তের হার ১৬.৬৫ শতাংশ। একইভাবে, দৈনিক-ভিত্তিতে আক্রান্তের হার ১৭.২২ শতাংশ।
(CG/BD/AS/
স্বাস্থ্যওপরিবারকল্যাণমন্ত্রক
দেশে দৈনিক ৮ লক্ষেরও বেশি নমুনা পরীক্ষা হচ্ছে, মোট ৩.৫ কোটি নমুনা পরীক্ষা হয়েছে
প্রতি ১০ লক্ষ জন পিছু আজকের হিসাবে ২৫ হাজার ৫৭৪টি নমুনা পরীক্ষা হয়েছে
নয়াদিল্লি, ২৩ অগাস্ট, ২০২০
জানুয়ারি মাসে দেশে একমাত্র পুণেতে একটি পরীক্ষাগারে নমুনা পরীক্ষা হ’ত। গত ৬ দিন ধরে ৮ লক্ষেরও বেশি দৈনিক নমুনা পরীক্ষা হচ্ছে। এর ফলে, মোট ৩.৫ কোটিরও বেশি নমুনা পরীক্ষা হয়েছে। গত ২৪ ঘন্টায় ৮ লক্ষ ১ হাজার ১৪১টি নমুনা পরীক্ষা হয়েছে।
সমন্বিত উদ্যোগের কারণে প্রতিদিন নমুনা পরীক্ষার হার বাড়ছে। গত তিন সপ্তাহ ধরে এই হার ঊর্ধ্বমুখী। ‘টেস্ট, ট্র্যাক ও ট্রিট’ নীতি অবলম্বন করে আজকের হিসাবে প্রতি ১০ লক্ষ জন পিছু ২৫ হাজার ৫৭৪টি নমুনা পরীক্ষা হয়েছে। এর ফলে, সংক্রমিতদের দ্রুত সনাক্ত করে তাঁদের প্রয়োজনীয় চিকিৎসার ব্যবস্থা করা হচ্ছে। সর্বশেষ হিসাব অনুসারে, দেশে ৯৮৩টি সরকারি এবং ৫৩২টি বেসরকারি পরীক্ষাগারে অর্থাৎ মোট ১ হাজার ৫১৫টি পরীক্ষাগারে নমুনা পরীক্ষা হচ্ছে।
এর মধ্যে ৪৫৮টি সরকারি এবং ৩২২টি বেসরকারি অর্থাৎ মোট ৭৮০টি পরীক্ষাগারে রিয়েল টাইম আরটিপিসিআর পদ্ধতিতে নমুনা পরীক্ষা হচ্ছে। ৪৯১টি সরকারি এবং ১২৬টি বেসরকারি অর্থাৎ মোট ৬১৭টি পরীক্ষাগারে ট্র্যুন্যাট পদ্ধতিতে এবং ৩৪টি সরকারি ও ৮৪টি বেসরকারি অর্থাৎ মোট ১১৮টি পরীক্ষাগারে সিবিন্যাট পদ্ধতিতে নমুনাপরীক্ষা হচ্ছে।
কোভিড-১৯ এর বিষয়ে বস্তুনিষ্ঠ তথ্যের জন্য এবং এই মহামারী প্রতিরোধের বিষয়ে যে সব নির্দেশিকা জারি করা হয়েছে তা জানতে https://www.mohfw.gov.in/ লিঙ্কটি ক্লিক করুন। অথবা ট্যুইটার হ্যান্ডেল @MoHFW_INDIA.-এর সাহায্য নিতে পারেন।
কোভিড-১৯ এর বিষয়ে কোন জিজ্ঞাস্য থাকলে technicalquery.covid19[at]gov[dot]in অথবা ncov2019[at]gov[dot]in - এই দুটি ই-মেলে যোগাযোগ করা যাবে। ট্যুইটার হ্যান্ডেল @CovidIndiaSeva-এ ও প্রশ্ন করা যাবে।
এছাড়াও +৯১-১১-২৩৯৭-৮০৪৬ অথবা নিঃশুল্ক নম্বর ১০৭৫ এ ফোন করা যাবে। বিভিন্ন রাজ্য ও কেন্দ্রশাসিত অঞ্চলে কোভিড–১৯ সংক্রান্ত হেল্প লাইন নম্বরগুলির তালিকা পেতে চাইলে নীচের লিঙ্কে ক্লিক করুন -
https://www.mohfw.gov.in/pdf/coronvavirushelplinenumber.pdf
(CG/CB/SB
কেন্দ্রীয়মন্ত্রিসভা
কানপুর মেট্রো রেল প্রকল্পে কেন্দ্রীয় মন্ত্রিসভায় অনুমোদন
গণ-পরিবহণ বাড়াতে উদ্যোগ
নয়াদিল্লি, ২৮ ফেব্রুয়ারি, ২০১৯
প্রধানমন্ত্রী নরেন্দ্র মোদীর পৌরোহিত্যে কেন্দ্রীয় মন্ত্রিসভার বৈঠকে কানপুর মেট্রো রেল প্রকল্প অনুমোদিত হয়েছে। এতে থাকবে দুটি করিডর, যার উদ্দেশ্য কানপুর এবং সংলগ্ন অঞ্চলের যোগাযোগ বৃদ্ধি। মেট্রো রেল ব্যবস্থা রূপায়িত হলে সড়ক পথে যানবাহন কমবে এবং তার চলাচল আরও সুষ্ঠুভাবে হবে। কমবে যাতায়াতের সময়, খরচ এবং দূষণ। যাতায়াত ব্যবস্থাকে ঘিরে উন্নয়ন ঘটবে আবাসন এবং বাণিজ্যিক এলাকাগুলিতে।
আইআইটি থেকে নওবস্তা করিডরের দৈর্ঘ্য হবে ২৩.৭৮৫ কিলোমিটার। এর মধ্যে খানিকটা অংশ মাটির ওপরে থাকবে এবং কিছুটা থাকবে মাটির নিচে। উড়াল পথে থাকবে ২২টি স্টেশন এবং মাটির নিচে আটটি। কৃষি বিশ্ববিদ্যালয় থেকে বাররা-৮ পর্যন্ত করিডরটির দৈর্ঘ্য হবে ৮.৬ কিলোমিটার। এর মধ্যে উড়াল পথে চারটি এবং মাটির নিচে চারটি স্টেশন থাকবে। গোটা প্রকল্পটির জন্য খরচ ধরা হয়েছে ১১,০৭৬.৪৮ কোটি টাকা। এর কাজ শেষ হবে পাঁচ বছরে।
আইআইটি কানপুর থেকে নওবস্তা করিডরটি শহরের মধ্য দিয়ে যাবে। প্রধান প্রধান শিক্ষা প্রতিষ্ঠান, রেল, বাস স্টেশন, বিশ্ববিদ্যালয়, মেডিকেল কলেজ পড়বে এই করিডরের আশেপাশে। অন্য করিডরটি মূলত জনবহুল আবাসিক এলাকাগুলির সংযোগ ঘটাবে।
মোটামুটি ৪০ লক্ষ মানুষ কানপুর মেট্রো রেল প্রকল্পে উপকৃত হবেন বলে মনে করা হচ্ছে। এছাড়াও, ঘটবে বাণিজ্যিক কাজের প্রসার।
এটি তৈরি হবে কেন্দ্রীয় সরকার এবং রাজ্য সরকারের যৌথ উদ্যোগে গঠিত উত্তরপ্রদেশ মেট্রো রেল কর্পোরেশনের অধীনে। কেন্দ্রীয় সরকারের পাশাপাশি, উত্তরপ্রদেশ সরকার সমান অংশে এর অর্থ যোগাবে। এছাড়াও, সহজ শর্তে ঋণ নেওয়া হবে ঋণদানকারী সংস্থার কাছ থেকে। ২০১৯-২০ অর্থ বছরের জন্য উত্তরপ্রদেশ সরকার ইতিমধ্যেই ১৭৫ কোটি টাকা বরাদ্দ করেছে।
CG/AP/DM
(Visitor Counter : 118
শ্রমওকর্মসংস্থানমন্ত্রক
আত্মনির্ভর ভারত রোজগার যোজনার আওতায় নিবন্ধীকরণের শেষ তারিখ ৩০ জুন থেকে বাড়িয়ে ২০২২এর ৩১ মার্চ পর্যন্ত করার প্রস্তাবে কেন্দ্রীয় মন্ত্রিসভার অনুমোদন
নয়াদিল্লী, ৩০ জুন, ২০২১
প্রধানমন্ত্রী শ্রী নরেন্দ্র মোদীর পৌরোহিত্যে কেন্দ্রীয় মন্ত্রিসভার বৈঠকে আত্মনির্ভর ভারত রোজগার যোজনার আওতায় নাম নিবন্ধীকরণের শেষ দিন ৩০ জুন থেকে বাড়িয়ে ২০২২এর ৩১ মার্চ পর্যন্ত করা হয়েছে। এর ফলে সংগঠিত ক্ষেত্রে ৭১ লক্ষ ৮০ হাজার কর্মসংস্থান সৃষ্টি হবে। এর আগে ৫৮ লক্ষ ৫০ হাজার কর্মসংস্থান তৈরির জন্য এই পরিকল্পনা করা হয়েছিল। ১৮ই জুনের হিসেব অনুযায়ী এবিআরওয়াই-এর আওতায় ৭৯,৫৭৭ টি সংস্থার ২১ লক্ষ ৪২ হাজার সুবিধাভোগীকে মোট ৯০২ কোটি টাকা দেওয়া হয়েছে।
সময়সীমা বৃদ্ধির ফলে এই প্রকল্পে ব্যয়ের পরিমাণ বেড়ে দাঁড়াবে ২২,০৯৮ কোটি টাকা। যেসব সংস্থা কর্মচারী ভবিষ্যনিধি সংগঠনের নথিভুক্ত, যদি ওই সংস্থাগুলি আরও বেশি কর্মী নিয়োগ করে তাহলে সেইসব সংস্থার আর্থিক বোঝা কমবে।
এবিআরওয়াই-এর আওতায় যেসব সংস্থা কর্মচারী ভবিষ্যনিধি সংগঠনে নথিভুক্ত সেইসব সংস্থায়, যাঁদের মাসিক বেতন ১৫ হাজার টাকার নিচে তাঁরা উপকৃত হবেন। কারণ, এ ধরণের সংস্থাগুলিতে যাঁরা ২০২০র পয়লা মার্চ থেকে ৩০ সেপ্টেম্বরের মধ্যে কাজ হারিয়েছিলেন তাঁরা কাজ ফিরে পেলে তাঁদের এই যোজনার মাধ্যমে সাহায্য করা হবে। কেন্দ্রীয় সরকার কর্মচারী ভবিষ্যনিধি তহবিলের জন্য প্রয়োজনীয় অর্থের সংস্থান করবে। তবে সংশ্লিষ্ট সংস্থাটি কর্মীসংখ্যার ওপর ভিত্তি প্রয়োজনীয় সিদ্ধান্ত নেওয়া হবে। ছোট সংস্থায় কর্মচারী এবং নিয়োগকর্তার প্রদেয় প্রভিডেন্ট ফান্ডের মোট ২৪ শতাংশ অর্থ সরকার দেবে। আর যেসব সংস্থায় কর্মীসংখ্যা বেশি সেখানে শুধুমাত্র কর্মচারীর প্রভিডেন্ট ফান্ডে প্রদেয় ১২ শতাংশ অর্থ সরকার দেবে।
কোভিড পরবর্তী সময়ে দেশের অর্থনীতির পুনরুদ্ধার এবং সংগঠিত ক্ষেত্রে কর্মসংস্থান সৃষ্টি করতে আত্মনির্ভর ভারত অভিযান ৩.০-এ এবিআরওয়াই ঘোষিত হয়েছিল। নিম্ন আয়ের কর্মচারী, যেসমস্ত ছোট সংস্থা কোভিডের কারণে সংকটের সম্মুখীন হয়েছিল, তাদের সাহায্য করতেই এই উদ্যোগ।
CG/CB/NS
(Visitor Counter : 102
অর্থ কমিশন
পঞ্চদশ অর্থ কমিশনের অর্থনৈতিক উপদেষ্টা পর্ষদের বৈঠক আগামীকাল
নয়াদিল্লি, ৩ সেপ্টেম্বর, ২০২০
পঞ্চদশ অর্থ কমিশনের চেয়ারম্যান শ্রী এন কে সিং এবং কমিশনের সদস্যরা আগামীকাল একদিনের বৈঠকে আর্থিক উপদেষ্টা পরিষদের সঙ্গে মিলিত হবেন। এই বৈঠকে জিডিপি বিকাশ সংক্রান্ত বিভিন্ন বিষয় নিয়ে চূড়ান্ত আলোচনা, কেন্দ্র ও রাজ্যের কর সংক্রান্ত কাজকর্ম, জিএসটি ক্ষতিপূরণ, রাজস্ব ঘাটতি অনুমোদন এবং অর্থ ব্যবস্থার একত্রিকরণ সম্পর্কিত গুরুত্বপূর্ণ বিষয়ে নিয়ে আলোচনা হবে।
আগামীকাল উপদেষ্টা পরিষদের এই বৈঠকে পরিষদের নিম্নলিখিত সদস্যরা উপস্থিত থাকবেন বলে মনে করা হচ্ছে - পিনাকি চক্রবর্তী, ডঃ প্রাচী মিশ্র, ডঃ ওঙ্ককার গোস্বামী, ডঃ সাজিদ জেড চিনয়, শ্রী নীলকান্ত মিশ্র, ডঃ রথীন রায়, ডঃ ডি কে শ্রীবাস্তব, ডঃ অরবিন্দ ভিরমানি, ডঃ এম গোবিন্দরাও, ডঃ সুদীপ্ত মুন্ডলে, ডঃ শঙ্কর আচার্য, ডঃ প্রণব সেন, ডঃ কৃষ্ণমূর্তি সুব্রহ্মনিয়ম।
(CG/BD/DM
অর্থমন্ত্রক
জিএসটি-র অর্থ ফেরৎ দেওয়ার জন্য একপক্ষকালের বিশেষ অভিযান ৩১ মে থেকে ১৪ জুন পর্যন্ত
নয়াদিল্লি, ৩০ মে, ২০১৮
জিএসটি-র অর্থ ফেরতের বিষয়টি নিয়ে গত কয়েক মাস ধরেই চিন্তাভাবনা করে চলেছে সরকার ও বাণিজ্য মহল। জিএসটি-র অর্থ ফেরৎ দেওয়ার জন্য এ পর্যন্ত ৩০ হাজার কোটি টাকারও বেশি অর্থ মঞ্জুর করেছে কেন্দ্রীয় সরকার। এর মধ্যে রয়েছে – আইজিএসটি-র ১৬ হাজার কোটি টাকা এবং আইটিসি-র ১৪ হাজার কোটি টাকা। আইটিসি বাবদ অর্থ ফেরৎ দেওয়ার ক্ষেত্রে অবশ্য কেন্দ্র ও রাজ্য উভয়েরই অনুমোদন প্রয়োজন।
অর্থ ফেরৎ দেওয়ার জন্য প্রয়োজনীয় অনুমোদন দেওয়ার বিষয়টিতে আশানুরূপভাবে কাজ হচ্ছে না বলে এ বছর মার্চ মাসে সংবাদ মাধ্যমে একটি খবর প্রকাশিত হয়েছিল। কিন্তু তথ্য ও পরিসংখ্যান অনুযায়ী জানা গেছে যে, এ বছর মে মাসে জিএসটি-র অর্থ ফেরৎ দেওয়ার জন্য মঞ্জুর করা হয়েছে ৮ হাজার কোটি টাকা। তবে, আজ পর্যন্ত অর্থ ফেরৎ সংক্রান্ত ১৪ হাজার কোটি টাকার যে দাবিদাওয়া পেশ করা হয়েছে, তা ফেরৎ দেওয়ার বিষয়টি এখনও বকেয়া থেকে গেছে। অবশ্য সংবাদপত্রের প্রতিবেদন অনুযায়ী এক্ষেত্রে বকেয়া অর্থ ফেরতের পরিমাণ দাঁড়িয়েছে ২০ হাজার টাকার মতো।
অর্থ ফেরৎ দেওয়ার এই সমস্যা কাটিয়ে উঠতে এবং বকেয়া টাকা দ্রুত মঞ্জুরি ও মিটিয়ে দেওয়ার লক্ষ্যে ৩১ মে, ২০১৮ থেকে ১৪ জুন, ২০১৮ পর্যন্ত এক পক্ষকালের এক বিশেষ অভিযান শুরু করতে চলেছে কেন্দ্রীয় সরকার। পক্ষকালের এই অভিযানে জিএসটি-র আওতায় সমস্ত ধরণের অর্থ ফেরতের বিষয়টির ওপর বিশেষ নজর দেওয়া হবে। কাস্টমস্ কর্তৃপক্ষ এবং কেন্দ্র ও রাজ্য পর্যায়ের জিএসটি আধিকারিকরা এই কাজের সঙ্গে যুক্ত থাকবেন। এ বছর ৩০ এপ্রিল অথবা তার আগে অর্থ ফেরতের দাবি জানিয়ে যে সমস্ত আবেদন জমা পড়েছে, সেগুলিরই নিষ্পত্তি করা হবে একপক্ষকালের এই বিশেষ অভিযানে।
CG/SKD/SB…
(Visitor Counter : 64
কর্মী, জন-অভিযোগএবংপেনশনমন্ত্রক
কোভিড-১৯এর সংক্রমণ আটকাতে কেন্দ্রীয় সরকারের যেসব কর্মীর বয়স ৪৫ বা তার বেশি তাদের সকলকে টিকা নিতে পরামর্শ দেওয়া হচ্ছে
নয়াদিল্লী, ৬ এপ্রিল, ২০২১
কেন্দ্রীয় সরকার, তার যেসমস্ত কর্মীর বয়স ৪৫ বা তার বেশি সেইসব কর্মীদের কোভিড-১৯ এর সংক্রমণ আটকাতে টিকা নেওয়ার পরামর্শ দিয়েছে। কর্মী, জন-অভিযোগ এবং পেনশন মন্ত্রকের এক নির্দেশ অনুসারে টিকা নেওয়ার পরও এইসব কর্মচারীকে কোভিড সংক্রান্ত যথাযথ নিয়মাবলী অর্থাৎ ঘন ঘন হাত ধোয়া, পরিষ্কার পরিচ্ছন্ন থাকা, মাস্ক অথবা ফেস কভার পরা এবং শারীরিক দূরত্ব বজায় রাখার মতো নিয়মগুলি মেনে চলতে হবে।
সরকার পরিস্থিতির দিকে নিবিড়ভাবে নজর রাখছে। কোভিড-১৯ এর সংক্রমণ আটকাতে বিভিন্ন বয়সের নাগরিকদের টিকা দেওয়ার যে কৌশল নেওয়া হয়েছে তাতে যাদের বয়স ৪৫ বা তার বেশি তারা সকলেই এখন টিকা নিতে পারবেন।
ওই নির্দেশে আরও বলা হয়েছে কোভিড-১৯ এর সংক্রমণ আটকাতে কর্মী, জন-অভিযোগ ও পেনশন মন্ত্রক বিভিন্ন সময়ে নানা ধরণের পরামর্শ দিয়ে থাকে।
(CG/CB/NS
সারওরসায়নমন্ত্রক
রেমডেসিভির উৎপাদন বাড়ানোর সিদ্ধান্তে সরকারের অনুমোদন
নতুন দিল্লি, ১৪ই এপ্রিল, ২০২১
বন্দর, জাহাজ চলাচল ও জলপথ দপ্তরের স্বাধীন দায়িত্বপ্রাপ্ত এবং সার ও রসায়ন দপ্তরের প্রতিমন্ত্রী শ্রী মনসুখ মান্ডভিয়ার নেতৃত্বে দেশে রেমডেসিভিরের সহজলভ্যতার উপর একটি পর্যালোচনা বৈঠক হয়। ভারতে যে সমস্ত প্রতিষ্ঠান রেমডেসিভি উৎপাদন করে তারা ১২ ও ১৩ই মার্চ এই বৈঠকে মিলিত হয়। বৈঠকে সিদ্ধান্ত নেওয়া হয়েছে, রেমডেসিভিরের উৎপাদন বাড়ানো এবং দাম কমানো হবে।
বর্তমানে দেশে ৭টি সংস্থা এই ওষুধ উৎপাদন করে। প্রতি মাসে ৩৮ লক্ষ ৮০ হাজার ভয়েল উৎপাদন করা হয়। এই ৭টি সংস্থাকে মাসে ১০ লক্ষ ভয়েল উৎপাদন বাড়ানোর অনুমোদন দেওয়া হয়েছে। এছাড়াও আরো ৩০ লক্ষ ভয়েল প্রতি মাসে উৎপাদনের পরিকল্পনা করা হচ্ছে। ফলে দেশে প্রতি মাসে ৭৮ লক্ষ রেমডেসিভিরের ভয়েল উৎপাদন করা যাবে।
ডিজিএফটি, রেমডেসিভিরের রপ্তানির উপর ১১ই এপ্রিল নিষেধাজ্ঞা জারি করেছে। এর ফলে দেশীয় বাজারে এই ওষুধের সরবরাহ বাড়বে। সরকারের এই সিদ্ধান্তের ফলে রপ্তানির জন্য বরাদ্দ ৪ লক্ষ ভয়েল দেশীয় বাজারে পাঠানো হচ্ছে।
রেমডেসিভিরের উৎপাদক সংস্থাগুলি প্রধানমন্ত্রী শ্রী নরেন্দ্র মোদীর কোভিডের বিরুদ্ধে লড়াইয়ে সাহায্যের জন্য এ সপ্তাহের শেষে ওষুধের দাম ৩৫০০ টাকা নিচে রাখার সিদ্ধান্ত নিয়েছে। উৎপাদক সংস্থাগুলিকে হাসপাতাল ও প্রতিষ্ঠানগুলিতে চাহিদা অনুযায়ী ওষুধ সরবরাহ করতে নির্দেশ দেওয়া হয়েছে। কেন্দ্র ও রাজ্য সরকারের এনফোর্সমেন্ট কর্তৃপক্ষ এই ওষুধের কালোবাজারি, মজুত করে রাখা বা বেশি দাম নেওয়ার বিরুদ্ধে ব্যবস্থা নিচ্ছে।
ন্যাশনাল ফার্মাসিউটিক্যাল প্রাইসিং অথরিটি , রেমডেসিভি যাতে সহজেই পাওয়া যায়, সেই দিকটি নিশ্চিত করার জন্য নজরদারী চালাচ্ছে।
CG/CB/SFS
(Visitor Counter : 173
প্রধানমন্ত্রীরদপ্তর
উত্তর প্রদেশের ব্রড গেজ রেল নেটওয়ার্কে ১০০ শতাংশ বৈদ্যুতিকরণ হওয়ায় সন্তেষ প্রকাশ প্রধানমন্ত্রীর
নয়াদিল্লি, ২২ ফেব্রুয়ারি, ২০২৩
প্রধানমন্ত্রী শ্রী নরেন্দ্র মোদী উত্তর প্রদেশের ব্রড গেজ রেল নেটওয়ার্কে ১০০ শতাংশ বৈদ্যুতিকরণ হওয়ায় সন্তেষ প্রকাশ করেছেন।
উত্তর প্রদেশে ব্রড গেজ রেল নেটওয়ার্কে ১০০ শতাংশ বৈদ্যুতিকরণ হওয়া বিষয়ে রেল মন্ত্রকের এক ট্যুইটের জবাবে প্রধানমন্ত্রী তাঁর ট্যুইটে বলেন;
“খুব ভালো!”
PG/PM/NS
(
অর্থ কমিশন
পঞ্চায়েতী রাজ মন্ত্রকের সঙ্গে অর্থ কমিশনের বৈঠক
নয়াদিল্লী, ২৬ জুন, ২০২০
২০২০-২১ থেকে ২০২৫-২৬ পর্যন্ত প্রস্তাব প্রণয়নের বিষয়ে অর্থ কমিশন আজ পঞ্চায়েতী রাজ মন্ত্রকের সঙ্গে বিস্তারিত বৈঠক করে। এই বৈঠকে পঞ্চায়েতী রাজ মন্ত্রী শ্রী নরেন্দ্র সিং তোমর এবং কমিশনের চেয়ারম্যান শ্রী এন কে সিং বিভিন্ন বিষয় নিয়ে আলোচনা করেন।
রাজ্য অর্থ কমিশনগুলির সুপারিশের ভিত্তিতে রাজ্যগুলির পঞ্চায়েত ও পুরসভাগুলিতে সহায় সম্পদ যোগানোর জন্য পর্যাপ্ত তহবিল গড়ে তোলার কৌশল হিসেবে পঞ্চদশ অর্থ কমিশন তার বিচার্য বিষয় হিসেবে বিভিন্ন প্রস্তাব দিয়ে থাকে। অর্থ কমিশন রাজ্যস্তরীয় অর্থ কমিশনগুলির প্রস্তাব বিবেচনা করে তার রিপোর্ট স্থানীয় স্বশাসিত কর্তৃপক্ষের কাছে পাঠিয়ে দেয়। উল্লেখ করা প্রয়োজন, ২০২০-২১ থেকে ২০২৫-২৬ পর্যন্ত আঞ্চলিক গ্রামীণ ব্যাঙ্কগুলিকে ৬০ হাজার ৭৫০ কোটি টাকা দেওয়া হয়েছে।
পঞ্চায়েতী রাজ মন্ত্রকের পক্ষ থেকে পঞ্চদশ অর্থ কমিশনের কাছে পেশ করা প্রস্তাবে জানিয়েছে ২০২১-২৬ পর্যন্ত সময়ে ১০ লক্ষ কোটি টাকা বরাদ্দ করতে। মন্ত্রকের পক্ষ থেকে বলা হয়েছে ২০২১-২৫ পর্যন্ত এই চার বছরে পানীয় জল সরবরাহ ও স্বাস্থ্য বিধান খাতে প্রাপ্ত অর্থ খরচ করা হবে। এছাড়াও মন্ত্রকের পক্ষ থেকে ২০২১-২৬ পর্যন্ত ৫ বছরের জন্য ১২ হাজার কোটি টাকা অতিরিক্ত অনুদান দেওয়ার প্রস্তাব করা হয়েছে। এই অর্থ গ্রাম পঞ্চায়েত ভবন নির্মাণ খাতে খরচ করা হবে। এছাড়াও গ্রামীণ এলাকার সর্বাঙ্গীন উন্নয়নের জন্য এক গুরুত্বপূর্ণ গ্রামীণ পরিকাঠামোর প্রয়োজনীয়তা হিসেবে সমস্ত গ্রাম পঞ্চায়েতে মাল্টি পারপাস কমিউনিটি হল/কেন্দ্র গড়ে তোলা হবে।
কমিশনের সঙ্গে মন্ত্রকের আজকের বৈঠকে যেসব বিষয় আলোচনায় উঠে আসে তারমধ্যে রয়েছে তহবিলের রাজ্য ভিত্তিক সদ্ব্যবহারের বর্তমান অবস্থা ; রাজ্য অর্থ কমিশন গঠনের বর্তমান অগ্রগতি ; রাজ্যগুলিতে সম্পত্তি কর পর্ষদ গঠন ; রাজ্যগুলিকে কাজকর্মের অগ্রগতি অনুযায়ী অনুদান সহায়তা প্রভৃতি। এছাড়াও মন্ত্রকের পক্ষ থেকে উদ্ভুত চ্যালেঞ্জগুলি মোকাবিলায় পঞ্চায়েত প্রতিষ্ঠানগুলিকে সক্ষম করে তোলার জন্য আঞ্চলিক গ্রামীণ ব্যাঙ্কগুলির স্বার্থে অর্থ সহায়তা চাওয়া হয়েছে। কমিশনের পক্ষ থেকে মন্ত্রীকে আশ্বাস দিয়ে বলা হয়েছে লক্ষ্যপূরণে সব রকম সহায়তা দেওয়া হবে।
(CG/BD/NS
বস্ত্রমন্ত্রক
টেক্সটাইল পার্কের উন্নয়ন
নয়াদিল্লী, ১৭ সেপ্টেম্বর, ২০২০
সরকার সুসংহত টেক্সটাইল পার্ক এর জন্য কর্মসূচি রূপায়ণ করছে। চাহিদা নির্ভর এই কর্মসূচির লক্ষ্য টেক্সটাইল ইউনিট বসানোর জন্য বিশ্বমানের সুবিধা তৈরি করা। প্রকল্প ব্যয়ের ৪০ শতাংশ ভারত সরকার অনুদান হিসেবে দেবে এবং অরুণাচলপ্রদেশ, অসম, মনিপুর, মেঘালয়, মিজোরাম, নাগাল্যান্ড, ত্রিপুরা, সিকিম, হিমাচলপ্রদেশ, উত্তরাখন্ড ও জম্মু ও কাশ্মীর এবং লাদাখ কেন্দ্রশাসিত অঞ্চলের প্রথম ২টি প্রকল্পের ব্যয়ের ৯০ শতাংশ পর্যন্ত অনুদান দেবে ভারত সরকার। প্রতিটি টেক্সটাইল পার্কের জন্য সর্বোচ্চ অনুদানের সীমা ৪০ কোটি টাকা। স্থানীয় শিল্প প্রতিনিধি, আর্থিক সংস্থা, রাজ্য শিল্প ও পরিকাঠামো নিগম এবং রাজ্য ও কেন্দ্রীয় সরকারের অন্য সংস্থা দ্বারা গঠিত দ্য স্পেশাল পারপাস ভেহিক্যাল্স  কোম্পানী আইনে নিবন্ধীকৃত একটি সংস্থা। এটি সরাসরি তাদের প্রস্তাব মন্ত্রকে জমা দেবে বিবেচনার জন্য। এই কারণেই এসআইটিপি একটি চাহিদা নির্ভর কর্মসূচি। কোনও রাজ্যের টেক্সটাইল ইন্ডাস্ট্রি ফেডারেশনের কোনও দাবি বকেয়া নেই।
আরও বলতে গেলে বস্ত্র মন্ত্রকের মেগা টেক্সটাইল পার্ক গড়ার প্রস্তাবটি এখন আলোচনা স্তরে আছে।
বস্ত্র শিল্পের প্রসারে সরকার সূচিত কর্মসূচিগুলি এবং বস্ত্র শিল্পের শ্রমিকদের জন্য উৎসাহ ভাতার বিস্তৃত বিবরণ নিম্নে দেওয়া হল।
১. নিটিং ও নিটওয়্যার গুচ্ছে উৎপাদন বৃদ্ধির জন্য সরকার একটি আলাদা কর্মসূচি নিয়েছে। এই গুচ্ছগুলি হল লুধিয়ানা, কলকাতা এবং তিরুপুরে।
২. বস্ত্র শিল্পের প্রযুক্তির উন্নয়নের জন্য সরকার অ্যামেনডেড টেকনোলজি আপগ্রেডেশন ফান্ড স্কিম রূপায়ণ করছে। ২০১৬-২০২২ এর মধ্যে উৎসাহ ভাতার পরিমাণ ১৭ হাজার ৮২২ কোটি টাকা। আশা করা হচ্ছে এর ফলে ১ লক্ষ কোটি টাকার লগ্নি হবে এং ২০২২এর মধ্যে ৩৫ লক্ষ ৬২ হাজার কর্মসংস্থান হবে বস্ত্রশিল্প ক্ষেত্রে।
৩. জামা-কাপড়ের রপ্তানী লগ্নি এবং কর্মসংস্থানের প্রসারে ২০১৬য় সরকার একটি বিশেষ প্যাকেজ দেয় ৬ হাজার কোটি টাকার।
৪. বিশ্বমানের পরিকাঠামো সুবিধার জন্য সরকার সর্বোচ্চ ৪০ কোটি টাকা অনুদান দিচ্ছে টেক্সটাইল পার্ক নির্মাণের জন্য।
৫. ন্যাশনাল হ্যান্ডলুম ডেভেলপমেন্ট পোগ্রাম, কম্প্রিহেনসিভ হ্যান্ডলুম ক্লাস্টার ডেভেলপমেন্ট স্কিম, হ্যান্ডলুম উইভার কম্প্রিহেনসিভ ওয়েলফেয়ার স্কিম এবং ইয়ার্ন সাপ্লাই স্কিমের অধীনে আর্থিক সাহায্য দেওয়া হয় কাঁচামাল, তাঁত, যন্ত্রপাতি, নকশা উদ্ভাবন, পণ্যের বৈচিত্র্য, পরিকাঠামো উন্নয়ন, দক্ষতা বৃদ্ধি, বিপণন এবং ঋণের জন্য সুবিধাজনক শর্তে।
৬. জাতীয় হস্তশিল্প উন্নয়ন কর্মসূচি এবং সার্বিক হস্তশিল্প গুচ্ছ কর্মসূচির লক্ষ্য নকশা প্রযুক্তির উন্নয়ন, পরিকাঠামো উন্নয়ন, বিপণনে সাহায্য করার মাধ্যমে হস্তশিল্পের উন্নয়ন।
৭. বিদ্যুত চালিত তাঁত ক্ষেত্রের জন্য বিশেষ কর্মসূচি যার মধ্যে আছে প্রযুক্তি উন্নয়ন, পরিকাঠামো তৈরি এবং ঋণের সুবিধা।
৮. রেশম শিল্পের উন্নয়নের জন্য গবেষণা ও উন্নয়ন, প্রযুক্তি হস্তান্তর, বীজ সংস্থা এবং সমন্বয়, বাজারের উন্নয়ন এবং গুণমানের শংসাপত্র দান ও রপ্তানী।
৯. কৃষকদের আয় বাড়াতে জুট আইকেয়ার। যার অন্তত ৫০ শতাংশ নির্দিষ্ট বীজ, সেরা কৃষি প্রক্রিয়া, পাটগাছের জৈবিক পুনর্ব্যবহার ইত্যাদির মাধ্যমে।
১০. উত্তর-পূর্বাঞ্চলের বস্ত্র শিল্পের প্রসারে পরিকাঠামো, ক্ষমতা বৃদ্ধি এবং বিপণনে সহায়তার জন্য নর্থ ইস্ট রিজিয়ন টেক্সটাইল প্রোমোশন স্কিম।
আজ রাজ্যসভায় কেন্দ্রীয় বস্ত্রমন্ত্রী শ্রীমতী স্মৃতি যুবিন ইরানী এক লিখিত জবাবে এই তথ্য জানান।
(CG/AP/NS
প্রধানমন্ত্রীরদপ্তর
রোশ হাসানা উপলক্ষে সারা বিশ্বের ইহুদী ধর্মাবলম্বীদের প্রধানমন্ত্রীর শুভেচ্ছা
নয়াদিল্লি, ২৫ সেপ্টেম্বর, ২০২২
প্রধানমন্ত্রী শ্রী নরেন্দ্র মোদী রোশ হাসানা উপলক্ষে ইজ্রায়েলের প্রধানমন্ত্রী ইয়াইর লাপিড, সে দেশের বন্ধুভাবাপন্ন জনসাধারণ এবং সারা বিশ্বের ইহুদী ধর্মাবলম্বীদের আন্তরিক শুভেচ্ছা জানিয়েছেন।
এক ট্যুইট বার্তায় প্রধানমন্ত্রী বলেছেন;
“রোশ হাসানা উপলক্ষে আমার বন্ধু @yairlapid, ইজ্রায়েলের বন্ধুভাবাপন্ন জনসাধারণ এবং সারা বিশ্বের ইহুদী ধর্মাবলম্বীদের আন্তরিক শুভেচ্ছা জানাই। নতুন বছর সকলের জীবনে শান্তি ও সমৃদ্ধি নিয়ে আসুক এবং সকলে সুস্বাস্থ্যের অধিকারী হন, এই কামনাই করি। শানাহ টোভা!”
PG/CB/ NS
(
বিদ্যুৎমন্ত্রক
পরিবেশ-বান্ধব শক্তির ব্যবহার বাড়াতে বিদ্যুৎ মন্ত্রক শক্তি সংরক্ষণ আইন ২০০১ সংশোধনের প্রস্তাব করেছে
নতুন দিল্লি, ৩০ অক্টোবর, ২০২১
ক্রমবর্ধমান বিদ্যুৎ চাহিদা এবং বিশ্বজুড়ে জলবায়ুর পরিবর্তনশীল পরিস্থিতির বিষয়টিকে বিবেচনায় রেখে ভারত সরকার বিদ্যুৎ সংরক্ষণ আইন ২০০১-এ নির্দিষ্ট কিছু সংশোধনের প্রস্তাব করে পরিবেশ বান্ধব শক্তির ব্যবহার বাড়ানোর লক্ষ্যে একাধিক নতুন নতুন ক্ষেত্র চিহ্নিত করেছে। এই আইনে সংশোধনের উদ্দেশ্য হল, শিল্প সংস্থা, ভবন, পরিবহণ প্রভৃতি ক্ষেত্রে যেখানে শক্তির চাহিদা বেশি, সেখানে পুনর্নবিকরণযোগ্য শক্তির ব্যবহার বাড়ানো।
কেন্দ্রীয় বিদ্যুৎ মন্ত্রক সংশ্লিষ্ট অংশীদারদের সঙ্গে আলাপ-আলোচনা করে সংশোধনের খসড়া প্রস্তুত করেছে। প্রস্তাবিত খসড়ায় শিল্প সংস্থা বা যে কোন প্রতিষ্ঠানে মোট শক্তি ব্যবহারের মধ্যে পুনর্নবিকরণযোগ্য শক্তির অংশ স্থির করার বিষয়টি উল্লেখ রয়েছে। কার্বন নির্গমন হ্রাস করার মাধ্যমে দূষণ মুক্ত শক্তির ব্যবহার বাড়াতে উৎসাহ দেওয়ার কথাও প্রস্তাবে বলা হয়েছে। কেন্দ্রীয় বিদ্যুৎ মন্ত্রী শ্রী আর কে সিং সম্প্রতি আইনে প্রস্তাবিত সংশোধনগুলি পর্যালোচনা করে সংশ্লিষ্ট মন্ত্রক / দপ্তর তথা রাজ্য সরকারগুলির কাছ থেকে মতামত ও পরামর্শ চাওয়ার নির্দেশ দেন। সেই অনুসারে মন্ত্রকের সচিব শ্রী অলোক কুমার গত ২৮ অক্টোবর সংশ্লিষ্ট অন্যান্য মন্ত্রক, দপ্তর ও প্রতিষ্ঠানের সঙ্গে এক বৈঠকে মিলিত হন। শক্তি সংরক্ষণ আইনে প্রস্তাবিত সংশোধনগুলি চূড়ান্ত করতে এই বৈঠক আয়োজন করা হয়।
শক্তি সংরক্ষণ আইন বিশদে পর্যালোচনা করতে সংশ্লিষ্ট সব পক্ষকে নিয়ে চারটি  বৈঠক আয়োজন করা হয়। এই বৈঠকগুলিতে প্রস্তাবিত সংশোধন সম্পর্কে আলোচনা ও বিভিন্ন পক্ষের মতামত চাওয়া হয়। আইনে প্রস্তাবিত সংশোধন কার্যকর হলে ভারতে কার্বন-বাজার ব্যবস্থা গড়ে তোলা সহজ হবে, সেই সঙ্গে গ্রিড ব্যবস্থার মাধ্যমে প্রত্যক্ষ বা পরোক্ষ ভাবে পুনর্নবিকরণযোগ্য শক্তির ব্যবহার বৃদ্ধি পাবে। পক্ষান্তরে জীবাশ্ম জ্বালানী ভিত্তিক শক্তির চাহিদা ও ব্যবহার কমবে। অন্যদিকে, বায়ুমন্ডলে কার্বন নিঃসরণের পরিমাণ হ্রাস পাবে।
জয়বায়ু পরিবর্তনজনিত সমস্যা মোকাবিলায় ভারত অগ্রভাবে থেকে নেতৃত্ব দিচ্ছে। জাতীয় স্তরে কার্বন নিঃসরণের পরিমাণ নির্ধারিত লক্ষ্যে নামিয়ে আনতে সরকার ২০৩০ সালের মধ্যে কার্বন নির্গমনের পরিমাণ ৩৩-৩৫ শতাংশ পর্যন্ত কমানোর পরিকল্পনা করেছে। কেন্দ্রীয় বিদ্যুৎ মন্ত্রক ২০৩০ সালের মধ্যে জীবাশ্ম বহির্ভূত শক্তি উৎসের মাধ্যমে মোট বিদ্যুৎ খরচের ৪০ শতাংশ পুনর্নবিকরণযোগ্য শক্তির মাধ্যমে যোগান দেওয়ার উচ্চাকাঙ্খী লক্ষ্য স্থির করেছে। এছাড়াও বিদ্যুৎ সাশ্রয়ে একাধিক ব্যবস্থা গ্রহণ করা হয়েছে। যার ফলে, ২০৩০ নাগাদ প্রায় ৫৫০ মেট্রিকটন কার্বন ডাই অক্সাইডের পরিমাণ হ্রাস পাবে। শক্তি সংরক্ষণ আইনে প্রস্তাবিত পরিবর্তনগুলি অর্থনীতির বিভিন্ন ক্ষেত্রে পরিবেশ-বান্ধব প্রযুক্তির প্রয়োগ বাড়াতে উৎসাহিত করবে। এমনকি, শিল্প সংস্থাগুলিকেও বর্তমান জীবাশ্ম জ্বালানী ব্যবহারের বিকল্প হিসেবে গ্রীণ হাইড্রোজেন কাজে লাগাতে উৎসাহিত করবে।
পরিবেশ-বান্ধব প্রযুক্তি প্রয়োগের মাধ্যমে কার্বন নিঃসরণের পরিমাণ কমিয়ে আনতে বেসরকারি ক্ষেত্রের অংশগ্রহণে গুরুত্ব দেওয়া হবে। এর ফলে, জলবায়ু পরিবর্তনজনিত সমস্যাগুলি মোকাবিলা করা সহজ হবে।
কেন্দ্রীয় বিদ্যুৎ মন্ত্রকের পক্ষ থেকে বলা হয়েছে, শক্তির চাহিদা অপরিহার্য এবং পরিবর্তনশীল ব্যবসায়িক প্রেক্ষাপটে দেশকে বিদ্যুৎ উৎপাদনের নিরিখে আত্মনির্ভর করে তোলা অনেক বেশি জরুরী হয়ে উঠেছে। একই সঙ্গে পরিবেশের বিষয়টিও ক্রমাগত চাপ বাড়াচ্ছে। তাই, এই বিষয়গুলিকে বিবেচনায় রেখে ২০০১-এর শক্তি সংরক্ষণ আইনে সংশোধনের প্রস্তাব করা হয়েছে।
CG/BD/AS/
(Visitor Counter : 1454
প্রধানমন্ত্রীরদপ্তর
প্রধানমন্ত্রী আগামীকাল নারী শক্তি পুরস্কার প্রাপকদের সঙ্গে মতবিনিময় করবেন
নয়াদিল্লি, ৭ মার্চ, ২০২০
প্রধানমন্ত্রী শ্রী নরেন্দ্র মোদী আগামীকাল নতুন দিল্লির লোককল্যাণ মার্গে তাঁর কার্যালয়ে নারী শক্তি পুরস্কার প্রাপকদের সঙ্গে মতবিনিময় করবেন।
আন্তর্জাতিক নারী দিবস উপলক্ষে প্রধানমন্ত্রীর ট্যুইটার অ্যাকাউন্টটি আগামীকাল কৃতী মহিলারা পরিচালনা করবেন। #SheInspiresUs
রাষ্ট্রপতি আগামীকাল সকালে রাষ্ট্রপতি ভবনে এক অনুষ্ঠানে প্রাপকদের হাতে নারী শক্তি পুরস্কার তুলে দেবেন।
মূলত সমাজের শোষিত এবং প্রান্তিক মহিলাদের ক্ষমতায়নের জন্য যাঁরা কাজ করেন, সেইসব ব্যক্তি, গোষ্ঠী ও প্রতিষ্ঠানের ব্যতিক্রমী অবদানের স্বীকৃতিস্বরূপ প্রতি বছর এই পুরস্কার দেওয়া হয়ে থাকে।
CG/CB/DM
(Visitor Counter : 69
প্রধানমন্ত্রীরদপ্তর
ইস্টার উপলক্ষে দেশবাসীকে প্রধানমন্ত্রী'র শুভেচ্ছা
নতুন দিল্লি, ৪ এপ্রিল, ২০২১
প্রধানমন্ত্রী শ্রী নরেন্দ্র মোদী ইস্টার উপলক্ষে দেশবাসীকে শুভেচ্ছা জানিয়েছেন।
ট্যুইট বার্তায় প্রধানমন্ত্রী বলেছেন, "সকলকে ইস্টারের শুভেচ্ছা!
এই দিনে, আমরা যীশু খ্রীষ্টের পবিত্র ধর্মের শিক্ষাগুলি স্মরণ করি। সামাজিক ক্ষমতায়নের উপর তাঁর প্রভাব বিশ্বজুড়ে কয়েক লক্ষ মানুষকে অনুপ্রাণিত করেছে। "
CG/SS
(
প্রধানমন্ত্রীরদপ্তর
শ্রীমতী সোনিয়া গান্ধীর মায়ের প্রয়াণে প্রধানমন্ত্রীর শোকপ্রকাশ
নয়াদিল্লি, ৩১ আগস্ট, ২০২২
প্রধানমন্ত্রী শ্রী নরেন্দ্র মোদী, শ্রীমতী সোনিয়া গান্ধীর মা শ্রীমতী পাওলা মাইনোর প্রয়াণে শোক ব্যক্ত করেছেন।
এক ট্যুইট বার্তায় প্রধানমন্ত্রী বলেছেন;
“সোনিয়া গান্ধীজির মা শ্রীমতী পাওলা মাইনোর প্রয়াণে শোক ব্যক্ত করছি। তাঁর আত্মা শান্তিলাভ করুক। শোকের এই মুহুর্তে সমগ্র পরিবারকে সমবেদনা জানাই।”
PG/CB/NS
(
নতুনওপুনর্নবীকরণযোগ্যজ্বালানিমন্ত্রক
১২ হাজার মেগাওয়াটের সিপিএস ইউ ফেজ-টু সৌর বিদ্যুৎ প্রকল্প
ইরেডা- নিলাম ডাকের দিন বাড়িয়ে ১৫ জুন পর্যন্ত করেছে
নতুন দিল্লি, ০৭ জুন, ২০২১
নতুন ও পুনর্নবীকরণযোগ্য জ্বালানি মন্ত্রকের অধীন ভারতীয় পুনর্নবীকরণযোগ্য শক্তি উন্নয়ন সংস্থা লিমিটেড  কেন্দ্রীয় পাবলিক সেক্টর আন্ডারটেকিং প্রকল্পের দ্বিতীয় পর্যায়ে ১২ হাজার মেগাওয়াট উৎপাদন ক্ষমতাসম্পন্ন সৌর বিদ্যুৎ কেন্দ্র স্থাপনের জন্য নীলাম ডাকের দিন ১৫ জুন পর্যন্ত বাড়ানো হয়েছে।
এর আগে নিলাম ডাকের দিন ৩০ মে পর্যন্ত ধার্য ছিল। এজন্য একটি ভায়াবলিটি গ্যাপ ফান্ডিং প্রস্তুত করা হবে, যেখানে দেশীয় এবং আমদানিকৃত সোলার সেল ও মডিউল গুলির আর্থিক পরিমান খতিয়ে দেখা হবে।
কেন্দ্রীয় পাবলিক সেক্টর আন্ডারটেকিং বা সিপিএস ইউকে ১৫ জুন, ২০২১-এর মধ্যে তাদের রিপোর্ট জমা দিতে বলা হয়েছে। এছাড়া সফল বিডারদের ২০ জুলাইয়ের মধ্যে নির্বাচন করতে হবে।
আগামী ২০২২ সালের মধ্যে ১০০ গিগাওয়াট নতুন পুনর্নবীকরণযোগ্য সৌর বিদ্যুৎ উৎপাদনের লক্ষ্যে ভারত বিশ্বের বৃহত্তম শক্তি কর্মসূচি গ্রহণ করেছে। আগামী ২০২২ সালের মধ্যে ১০০ গিগা ওয়াট সৌর বিদ্যুৎ এবং ৬০ গিগাওয়াট বায়ু বিদ্যুৎ উৎপাদনের মাধ্যমে ভারত জলবায়ু সংক্রান্ত প্রতিশ্রুতি পূরণে বদ্ধপরিকর।
নতুন এই সৌর বিদ্যুৎ প্রকল্পের মাধ্যমে উৎপাদকরা গ্রাহকদের ইউনিট প্রতি ২.৪৫ পয়সার বেশি নিতে পারবেন না।
ভারত ২০৩০ সালের মধ্যে ৪৫০ গিগাওয়াট পুনর্নবীকরণযোগ্য শক্তি অর্জনের লক্ষ্যমাত্রা নির্ধারণ করেছে।
CG/ SB
(Visitor Counter : 206